ꦢꦺꦮ꧇꧑꧙꧇

꧋ꦢꦺꦮ꧇꧑꧙꧇ꦲꦶꦁꦒꦶꦃꦥꦸꦤꦶꦏꦒꦿꦸꦥ꧀ꦩꦸꦱꦶꦏ꧀ꦲꦶꦁꦏꦁꦗꦸꦩꦼꦤꦼꦁꦆꦁꦠꦲꦸꦤ꧀꧇꧑꧙꧘꧖꧇ꦲꦶꦁꦱꦸꦫꦧꦪ꧈ꦆꦤ꧀ꦝꦺꦴꦤꦺꦱꦶꦪ꧉ꦒꦿꦸꦥ꧀ꦥꦸꦤꦶꦏꦱꦩ꧀ꦥꦸꦤ꧀ꦒꦸꦩꦤ꧀ꦠꦺꦴꦱ꧀ꦥꦼꦂꦱꦺꦴꦤꦶꦭ꧀ꦭꦤ꧀ꦱꦥꦸꦤꦶꦏꦲꦁꦒꦺꦴꦠꦤꦶꦥꦸꦤ꧀ꦲꦶꦁꦒꦶꦃꦥꦸꦤꦶꦏꦄꦃꦩꦢ꧀ꦝꦤꦶ(ꦏꦶꦧꦺꦴꦂ)꧈ꦄꦤ꧀ꦢꦿꦗꦸꦤꦻꦢꦶ(ꦒꦶꦠꦂ)꧈ꦪꦸꦏꦺꦱꦩ꧀ꦥꦸꦂꦤ(ꦧꦱ꧀ꦱ꧀)ꦭꦤ꧀ꦄꦒꦸꦁꦪꦸꦢ(ꦢꦿꦩ꧀)꧉ꦱꦱꦩ꧀ꦥꦸꦤꦶꦥꦸꦤ꧀ꦔꦿꦗꦤꦶꦥꦁꦒꦸꦁꦥꦁꦒꦸꦁꦥ꦳ꦺꦱ꧀ꦠꦶꦮ꦳ꦭ꧀ꦲꦶꦁꦥꦸꦁꦏꦱꦤꦶꦥꦸꦤ꧀ꦗꦩꦤ꧀꧇꧑꧙꧘꧐꧇ꦄꦤ꧀꧈ꦢꦺꦮ꧇꧑꧙꧇ꦭꦗꦺꦁꦥꦶꦤ꧀ꦝꦃꦢꦠꦼꦁꦗꦏꦂꦠꦭꦤ꧀ꦔ꧀ꦭꦶꦫꦶꦱ꧀ꦲꦭ꧀ꦧꦸꦩ꧀ꦲꦶꦁꦏꦁꦱꦼꦥꦶꦱꦤꦤ꧀ꦲꦶꦁꦠꦲꦸꦤ꧀꧇꧑꧙꧙꧒꧇ꦲꦶꦁꦱꦔꦤ꧀ꦝꦥꦶꦥꦸꦤ꧀ꦭꦧꦺꦭ꧀ꦠꦼꦄꦩ꧀ꦉꦕꦺꦴꦂꦢ꧀꧈History of Dewa  dipunundhuh tanggal 29 Juli 2011)

꧋ꦒꦿꦸꦥ꧀ꦥꦸꦤꦶꦏꦱꦩ꧀ꦥꦸꦤ꧀ꦥꦶꦏꦤ꧀ꦠꦸꦏ꧀ꦏꦱꦸꦏ꧀ꦱꦺꦱꦤ꧀ꦱꦢꦔꦸꦤꦶꦥꦸꦤ꧀ꦢꦺꦏꦢꦼꦠꦲꦸꦤ꧀꧇꧑꧙꧙꧐꧇ꦄꦤ꧀ꦭꦤ꧀꧇꧒꧐꧐꧐꧇ꦄꦤ꧀ꦏꦤ꧀ꦛꦶꦭꦒꦸꦭꦒꦸꦲꦶꦁꦏꦁꦒꦢꦃꦒꦺꦤꦿꦺꦥꦺꦴꦥ꧀ꦭꦤ꧀ꦫꦺꦴꦕ꧀ꦏ꧀꧉ꦄꦭ꧀ꦧꦸꦩ꧀ꦲꦶꦁꦏꦁꦢꦶꦥꦸꦤ꧀ꦫꦶꦭꦶꦱ꧀ꦠꦤ꧀ꦱꦃꦥꦶꦏꦤ꧀ꦠꦸꦏ꧀ꦄꦠꦸꦂꦱꦥꦭꦲꦶꦁꦏꦁꦱꦲꦺꦱꦏꦶꦁꦩꦱꦫꦏꦠ꧀‌꧈ꦔꦤ꧀ꦠꦺꦴꦱ꧀ꦄꦭ꧀ꦧꦸꦩ꧀ꦢꦺꦮ꧇꧑꧙꧇ꦲꦶꦁꦏꦁꦢꦶꦥꦸꦤ꧀ꦫꦶꦭꦶꦱ꧀ꦲꦶꦁꦠꦲꦸꦤ꧀꧇꧒꧐꧐꧐꧇꧈ꦧꦶꦤ꧀ꦠꦁꦭꦩ꧈ꦏꦭꦺꦧꦺꦠ꧀ꦱꦭꦃꦱꦠꦸꦁꦒꦭꦶꦥꦸꦤ꧀ꦄꦭ꧀ꦧꦸꦩ꧀ꦥꦭꦶꦁꦭꦫꦶꦱ꧀ꦲꦶꦁꦆꦤ꧀ꦝꦺꦴꦤꦺꦱꦶꦪꦏꦤ꧀ꦛꦶꦄꦭ꧀ꦧꦸꦩ꧀ꦲꦶꦁꦏꦁꦢꦶꦥꦸꦤ꧀ꦱꦢꦺꦔꦤ꧀ꦠꦺꦴꦱ꧀ꦏꦭꦶꦃꦗꦸꦠꦏꦼꦥꦶꦁ꧉Dewa, Bertahan dengan Rasa Baru dipunundhuh tanggal 29 Juli 2011)

꧋ꦠꦲꦸꦤ꧀꧇꧒꧐꧐꧕꧇꧈ꦏꦭꦮꦂꦠꦶꦲꦻꦤꦺꦴꦧ꧀ꦠꦏꦺꦤ꧀ꦢꦺꦮ꧇꧑꧙꧇ꦩꦶꦤꦁꦏꦒꦿꦸꦥ꧀ꦧꦤ꧀ꦝ꧀ꦥꦭꦶꦁꦱꦸꦒꦶꦃꦲꦶꦁꦆꦤ꧀ꦝꦺꦴꦤꦺꦱꦶꦪꦏꦤ꧀ꦛꦶꦥꦺꦤ꧀ꦝꦥꦠꦤ꧀ꦭꦁꦏꦸꦁꦱꦏꦶꦁ꧇꧑꧔꧇ꦩꦶꦭꦾꦂꦱꦠꦲꦸꦤ꧀꧈Majalah Hai dipunundhuh tanggal 29 Juli 2011)ꦲꦶꦁꦠꦼꦔꦲꦶꦥꦸꦤ꧀ꦏꦱꦸꦏ꧀ꦱꦺꦱꦤ꧀ꦥꦸꦤꦶꦏ꧈ꦒꦿꦸꦥ꧀ꦥꦸꦤꦶꦏꦤꦠꦺꦲꦁꦱꦭ꧀ꦩꦱꦭꦃꦲꦸꦏꦸꦩ꧀‌ꦏꦭꦺꦧꦺꦠ꧀ꦩꦱꦭꦃꦥꦼꦭꦁꦒꦫꦤ꧀ꦲꦏ꧀ꦕꦶꦥ꧀ꦠꦭꦤ꧀ꦥꦼꦂꦱꦼꦠꦼꦫꦸꦮꦤ꧀ꦏꦭꦶꦪꦤ꧀ꦎꦂꦩꦱ꧀ꦆꦱ꧀ꦭꦩ꧀꧉Logo Laskar Cinta Dewa, Diprotes! dipunundhuh tanggal 29 Juli 2011)

꧋ꦱꦢꦔꦸꦤꦶꦥꦸꦤ꧀ꦏꦫꦶꦂꦢꦺꦮ꧇꧑꧙꧇ꦱꦩ꧀ꦥꦸꦤ꧀ꦏꦛꦃꦥꦶꦏꦤ꧀ꦠꦸꦏ꧀ꦏꦤꦸꦒꦿꦲꦤ꧀꧈ꦏꦤꦸꦒꦿꦲꦤ꧀ꦏꦱꦺꦧꦠ꧀ꦏꦝꦺꦴꦱ꧀ꦧꦱ꧀ꦥ꦳꧀ꦄꦮꦂꦢ꧀ꦱ꧀ꦭꦤ꧀ꦄꦩꦶꦄꦮꦂꦢ꧀ꦱ꧀꧉ꦢꦺꦮ꧇꧑꧙꧇ꦲꦸꦒꦶꦤꦠꦺꦥꦶꦏꦤ꧀ꦠꦸꦏ꧀ꦭꦶꦧ꧀ꦥ꦳ꦺꦴꦫꦭ꧀ꦭ꧀ꦄꦮꦂꦢ꧀ꦱ꧀ꦲꦶꦁꦄꦩꦺꦫꦶꦏꦃꦱꦫꦺꦏꦠ꧀ꦲꦩꦂꦒꦶꦏꦺꦴꦤ꧀ꦠꦿꦶꦧꦸꦱꦶꦤꦶꦥꦸꦤ꧀ꦢꦺꦮ꧇꧑꧙꧇ꦢꦠꦼꦁꦥꦼꦂꦢꦩꦺꦄꦤ꧀ꦭꦤ꧀ꦠꦺꦴꦭꦺꦫꦤ꧀ꦱꦶꦄꦒꦩꦶ꧉

 ꦄꦭ꧀ꦧꦸꦩ꧀ 
 ꦢꦺꦮ꧇꧑꧙꧇ (꧇꧑꧙꧙꧒꧇)
 ꦥ꦳ꦺꦴꦂꦩꦠ꧀ꦩꦱꦢꦼꦥꦤ꧀ (꧇꧑꧙꧙꧔꧇)
 ꦠꦼꦂꦧꦻꦏ꧀ꦠꦼꦂꦧꦻꦏ꧀ (꧇꧑꧙꧙꧕꧇)
 ꦥꦤ꧀ꦢꦮꦭꦶꦩ (꧇꧑꧙꧙꧗꧇)
 ꦧꦶꦤ꧀ꦠꦁꦭꦶꦩ (꧇꧒꧐꧐꧐꧇)
 ꦕꦶꦤ꧀ꦠꦻꦭꦃꦕꦶꦤ꧀ꦠ (꧇꧒꧐꧐꧒꧇)
 ꦭꦱ꧀ꦏꦂꦕꦶꦤ꧀ꦠ (꧇꧒꧐꧐꧔꧇)
 ꦫꦺꦥꦸꦧ꧀ꦭꦶꦏ꧀ꦕꦶꦤ꧀ꦠ (꧇꧒꧐꧐꧖꧇)
 ꦏꦼꦫꦗꦄꦤ꧀ꦕꦶꦤ꧀ꦠ (꧇꧒꧐꧐꧗꧇)

 ꦕꦛꦼꦠꦤ꧀ꦱꦸꦏꦸ 

 ꦥꦿꦤꦭꦚ꧀ꦗꦮꦶ 
 ꦱꦶꦠꦸꦱ꧀ꦉꦱ꧀ꦩꦶꦢꦺꦮ꧇꧑꧙꧇

Kategori:Artikel mawa basa krama

Kategori:Grup musik Indonésia
Kategori:ꦲꦏ꧀ꦱꦫꦗꦮ